**Verbul limbii latine**

 Verbul latin este împărțit în patru conjugări, distincția făcându-se după terminația acestuia la modul infinitiv prezent activ.
**Conjugarea I** are la indicativ prezent activ terminația (a) înainte de (re) De exemplu: laudo laudare laudavi laudatum;
**Conjugarea a II-a** are înainte de (re) un (e) accentuat; de exemplu: maneo *manere* mansi mantum;
**Conjugarea a III-a** are vocala (e) înainte de (re), dar în acest caz nu este accentuată; de exemplu: lego *legere* legi lectum;
**Conjugarea a IV-a** are înainte de (re) un (i); de exemplu: audio *audire* audivi auditum.
 Pentru a ne fi mai ușor să punem diferitele terminații pentru anumite moduri, timpuri și persoane, enunțăm verbul cu patru forme:
prima formă reprezintă indicativul prezent persoana I singular diateza activă (laudo, maneo, lego, respectiv, audio);
a doua formă reprezintă infinitivul prezent activ (laudare, manere, legere, respectiv, audire) - de la această formă se pornește la conjugarea anumitor moduri și timpuri (forma de la care se pornește în acest caz se numește tema prezentului);
a treia formă reprezintă indicativul perfect persoana I singular - de aici formăm tema perfectului, la care adăugând anumite terminații, conjugăm anumite moduri și timpuri;
a patra formă reprezintă supinul, de la care se formează tema supinului.